

**YMARFERYDD GOFAL PLANT PRESWYL DROS NOS**

Dyma gyfle i ymuno â charfan o Ymarferwyr Gofal Plant Preswyl Dros Nos mewn cartref preswyl newydd yn RhCT.Bydd deiliaid y swydd weithiau'n gweithio mewn cartrefi preswyl eraill yn yr ardal yn unol â gofynion y gwasanaeth. A chithau'n Ymarferydd Gofal Plant Preswyl Dros Nos, byddwch chi'n rhan o garfan ofalgar sy'n darparu cartref diogel a chefnogol i hyd at dri o blant a phobl ifainc. Mae gwaith y cartrefi'n cael ei arwain gan Reolwr Cofrestredig ac uwch aelodau staff profiadol.

*Cyfeirnod y Swydd: I'w gadarnhau*

*Dyddiad y Disgrifiad Swydd:* 17 Awst 2022

*Fersiwn:*

|  |  |  |  |  |  |  |
| --- | --- | --- | --- | --- | --- | --- |
| |  | | --- | |  |  |  |  |  | | --- | --- | --- | |  | **Graddfa** | GRADDFA 6 | | **Swyddfa/Canolfan** | WILLOWFORD HOUSE | |

|  |  |  |
| --- | --- | --- |
|  | **Cyfadran** | Gwasanaethau Cymuned a Gwasanaethau i Blant |
| **Uwchadran** | GWASANAETHAU I BLANT |
| **Adran** | DIOGELU A CHYMORTH |
| **Carfan/Is-adran** | GWASANAETHAU LLETY A CHYMORTH I DEULUOEDD |

|  |  |  |
| --- | --- | --- |
|  | **Yn atebol i'r** | RHEOLWR COFRESTREDIG |
| **Swyddi sy'n atebol i'r swydd yma** | DIM |

|  |  |  |
| --- | --- | --- |
|  | **Gwiriad y Gwasanaeth Datgelu a Gwahardd** | OES - MANWL, GWEITHLU PLANT - RHAID ADFYWIO BOB 3 BLYNEDD |

|  |  |
| --- | --- |
| **Pam gweithio i Gyngor Rhondda Cynon Taf?** | |
|  |  |
| Cyngor Rhondda Cynon Taf yw un o'r Awdurdodau Lleol mwyaf yng Nghymru a dyma ein gweledigaeth: "I Rondda Cynon Taf fod y lle gorau yng Nghymru i fyw, gweithio a chwarae ynddo, lle mae pobl a busnesau yn annibynnol, yn iach ac yn llewyrchus.”  Os ydych chi'n gweithio i ni, bydd popeth a wnewch yn ymwneud â gwneud gwahaniaeth er gwell i'n cymuned a'r sector cyhoeddus.  Bydd ein rhaglenni sefydlu, hyfforddi a datblygu rhagorol yn eich helpu chi i dyfu yn eich rôl. Cewch chi eich herio a'ch cefnogi, a'r cyfle i ddysgu sgiliau newydd a throsglwyddadwy wrth i chi chwarae eich rhan yn helpu eraill.  Bydd ein lwfans gwyliau blynyddol hael yn rhoi 25 diwrnod o wyliau i chi (pro rata, yn cynyddu i 30 ar ôl gwneud 5 mlynedd o wasanaeth), yn ogystal ag 8 diwrnod o wyliau cyhoeddus. Mae gyda ni gynllun pensiwn ardderchog gyda chyfraniadau cyflogwr a bydd ein buddion cymorth ariannol yn helpu i roi ymdeimlad o sicrwydd a lles i chi ar gyfer y dyfodol. Mae lles ein staff yn bwysig i ni ac mae ein polisïau sy’n ystyriol o deuluoedd ac sy’n gynhwysol yn caniatáu hyblygrwydd pan fo angen hynny. Rydyn ni'n cynnig cymorth a chyngor gan gynnwys gwasanaeth cwnsela, gwyliadwriaeth iechyd, gwasanaeth nyrsio a ffisiotherapi. Mae gyda ni nifer o rwydweithiau staff gan gynnwys Rhwydwaith y Cynghreiriaid, Rhwydwaith Anabledd a Chynhalwyr, 'Perthyn' sef ein rhwydwaith LHDTQ+ a Spotlight ar gyfer staff Du, Asiaidd ac sydd o leiafrif ethnig.  Yn ogystal â hynny, bydd modd i chi gael ystod eang o fuddion staff gan gynnwys Aelodaeth 'Hamdden am Oes' am bris gostyngol, 'Cerdyn Vectis' i gael gostyngiadau ar gannoedd o gynhyrchion a gwasanaethau, cynllun Beicio i'r Gwaith a chynllun prynu technoleg.  **Edrychwch ar ein** [**tudalennau gyrfaoedd**](https://www.rctcbc.gov.uk/CY/Resident/JobsandTraining/Jobs/RCTCareers.aspx) **i gael rhagor o wybodaeth am weithio i ni.** |

|  |  |
| --- | --- |
| Diben y swydd: | |
|  |  |
| Bydd yr Ymarferydd Gofal Plant Preswyl Dros Nos yn chwarae rhan allweddol yn sicrhau bod gwasanaeth medrus ac arbenigol yn cael ei ddarparu ar gyfer plant/pobl ifainc sy'n cael trafferthion a'u teuluoedd. Bydd yn gwneud hynny drwy ddarparu lleoliadau wedi'u cynllunio a lleoliadau ar yr un diwrnod ar gyfer plant/pobl ifainc. Bydd y rôl yn cynnwys bodloni anghenion unigol plant a phobl ifainc yn ystod y nos. Bydd deiliaid y swydd yn gweithio'n uniongyrchol â phlant, pobl ifainc a'u teuluoedd, cynhalwyr a phobl broffesiynol eraill.  Bydd yr Ymarferydd Gofal Plant Preswyl Dros Nos yn gweithio mewn modd arloesol a charedig ac mewn modd sy'n ystyrlon o drawma er mwyn sicrhau deilliannau cadarnhaol. Bydd hyn yn cynnwys meddu ar ddealltwriaeth glir o drawma, a sut y mae modd iddo gael effaith ar batrwm cysgu plentyn/person ifanc a'r angen am gymorth yn ystod y nos.  Diogelu a hyrwyddo lles plant a phobl ifainc sy'n agored i niwed sydd mewn argyfwng, trwy ddilyn eu cynlluniau gofal a chymorth personol.  Cwblhau adroddiadau ysgrifenedig yn ôl yr angen yn unol â pholisïau ac arferion Gwasanaethau i Blant, ac yn unol â gofynion Deddf Rheoleiddio ac Arolygu Gofal Cymdeithasol (Cymru) 2016.  Cydgysylltu'n uniongyrchol â gwasanaethau ac asiantaethau eraill yn ystod y nos, a thynnu sylw at faterion yn gyflym.  Sicrhau bod plant a phobl ifainc yn cael cymorth pan na fydd angen iddyn nhw adael y cartref, ac mewn sefyllfaoedd lle gallen nhw fod ar goll, neu angen triniaeth ysbyty.  Sicrhau bod pobl yn gwrando ar farn plant/pobl ifainc yn rhan o'u gofal.  Sicrhau bod y cartref yn barod ar ddechrau pob diwrnod. |

| Yr hyn y byddwch chi'n ei gyflawni: | |
| --- | --- |
|  |  |
| 1. Gweithio gydag eraill yn y garfan i gynllunio a darparu rhaglenni gofal unigol o ganlyniad i drawma i blant/pobl ifainc a'u teuluoedd/cynhalwyr.   2. Bydd yr Ymarferydd Gofal Plant Preswyl Dros Nos yn hyblyg yn ei ddull o ddarparu ymyriadau. O'r herwydd bydd yn gweithio yn hyblyg, gan gynnwys penwythnosau a gwyliau statudol.  3. Cyflwyno ymyriadau sy'n ystyried trawma i blant/pobl ifainc sy'n cael anawsterau yn ystod y nos  4. Darparu ymyriadau sy'n cefnogi cryfderau plant / pobl ifainc.  5. Darparu strwythur a threfn i fywyd bob dydd, trwy weithgareddau ac ymyriadau wedi'u cynllunio.  6. Cyfrannu at strwythur a threfn y dydd trwy ofalu am dasgau dyddiol, fel paratoi prydau bwyd, golchi dillad, glanhau, a chynorthwyo plant/pobl ifainc i gyfrannu at hyn.  7. Cymryd rhan, gydag aelodau eraill y garfan, wrth fynd â phlant / pobl ifainc ar weithgareddau sydd wedi'u cynllunio i ffurfio perthnasoedd ac ymddiriedaeth gadarnhaol.  8. Meithrin perthynas broffesiynol â'r plant/pobl ifainc a'u teuluoedd a defnyddio'r berthynas honno i ddiogelu plant a hyrwyddo deilliannau cadarnhaol.  9. Gweithio'n uniongyrchol â phlant/pobl ifainc  10. Hyrwyddo lles plant a phobl ifainc drwy geisio magu eu diddordeb mewn addysg, y gymuned a ffordd iach o fyw.  11. Bod yn effro i arwyddion o bryder neu gam-drin, a sicrhau bod plant a phobl ifainc yn cael eu monitro a'u diogelu.  12. Adrodd am unrhyw bryderon ynglŷn ag ymarferion i'r rheolwr perthnasol yn ddi-oed.  13. Deall a pharchu hawliau plant a phobl ifainc.  14. Cadw cofnodion gan ddefnyddio'r system TGCh ofynnol.  15. Ymgymryd â gwaith cofnodi yn unol â gweithdrefnau'r uwchadran.  16. Rhoi gwybod i gydweithwyr am ddatblygiadau perthnasol a throsglwyddo rhwng sifftiau.  17. Rhannu gwybodaeth am blant ag asiantaethau eraill er mwyn diogelu a hyrwyddo eu lles, yn unol â gofynion y Ddeddf Diogelu Data.  18. Nodi a chofnodi risgiau a chyfrannu at eu rheoli.  19. Diwallu anghenion corfforol plant/pobl ifainc lle bo angen, a lle bo'n rhan o'r cynllun personol.  20. Rhoi meddyginiaeth yn unol â'r cynllun personol.  21. Ymdrin â chwynion gan ddefnyddwyr gwasanaeth yn brydlon ac mewn modd sensitif, a hynny o fewn fframwaith Gweithdrefn Gwyno'r Cyngor.  22. Hyrwyddo lles plant/pobl ifainc a phan fo'n briodol eirioli drostyn nhw.  23. Bod yn aelod o'r garfan, rhoi cymorth i gydweithwyr a derbyn cymorth yn ôl yr angen.  24. Gweithredu'n hyblyg, o fewn ffiniau rhesymol, er mwyn sicrhau bod y nifer cywir o staff angenrheidiol yn gweithio i'r gwasanaeth.  25. Gweithio gyda chydweithwyr mewn perthynas ag achosion a ddaw i'r amlwg.  26. Cymryd rhan mewn gweithgareddau ymarferol yn y cartref i sicrhau ei fod yn cael ei gynnal a'i gadw.  27. Cludo plant/pobl ifanc i'r ysbyty, o dai eu ffrindiau neu orsafoedd heddlu lle mae'n ddiogel gwneud hynny, yn unol â Dyletswyddau Rhiant.  28. Bod yn atebol pan gaiff arian ei ddyrannu at ddibenion penodol.  29. Cymryd rhan mewn goruchwyliaeth reolaidd yn unol â Deddf Rheoleiddio ac Arolygu Gofal Cymdeithasol (Cymru) 2016.  30. Cymryd rhan mewn rhaglenni hyfforddi a datblygu staff y mae'r Rheolwr Llinell yn eu hystyried yn briodol.  31. Darparu gwasanaeth nad yw'n gwahaniaethu ar sail hil, rhyw, oed, statws priodas, cyfeiriadedd rhywiol, anabledd, crefydd neu genedligrwydd.  32. Glynu at safonau Iechyd a Diogelwch sy'n cydymffurfio â gofynion statudol a pholisïau'r gyfadran.  33. Cydymffurfio â deddfwriaeth, rheoliadau, polisïau, gweithdrefnau a safonau arferion da.  34. Gweithio yn unol â'r Côd Ymddygiad Proffesiynol.  Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais Cyfarwyddwr y Gwasanaeth neu yng ngoleuni cyfle cytûn i ddatblygu'n broffesiynol.  Cydymffurfio â pholisïau a gweithdrefnau Iechyd a Diogelwch y Cyngor ac ymgymryd ag unrhyw ddyletswyddau iechyd a diogelwch perthnasol yn unol â threfniadau lleol.  Rhoi cymorth i'r Cyngor chwarae ei ran i fynd i’r afael â Newid yn yr Hinsawdd ac i gyrraedd ei dargedau Lleihau Carbon ar draws yr holl wasanaethau y mae’n eu darparu a hefyd o ran y nwyddau a’r gwasanaethau hynny y mae'n eu prynu neu eu comisiynu gan sefydliadau eraill.  Mae gan bob aelod o staff ran werthfawr a hanfodol i'w chwarae i gadw pobl yn ddiogel. Mae cyfrifoldeb ar unrhyw berson sydd â phryderon ynghylch diogelwch plentyn neu oedolyn sy'n agored i niwed, NEU ymddygiad cydweithiwr tuag at blentyn neu oedolyn sy'n agored i niwed, i roi gwybod am hyn ar unwaith. Dylid gwneud hyn trwy Reolwr Llinell yr unigolyn, yr Arweinydd Diogelu Dynodedig neu gysylltu â Hwb Diogelu Amlasiantaeth Cwm Taf.  BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY. |

**MANYLEB PERSON**

|  |
| --- |
|  |

**Mae'r fanyleb yma'n nodi gwybodaeth a/neu gymwysterau, profiad yn y gorffennol, a chymwyseddau personol, a fyddai'n ddelfrydol ar gyfer y swydd benodol yma.**

Mae'r adrannau **Gwybodaeth/Cymwysterau** a Phrofiad yn disgrifio'r gallu technegol sy'n angenrheidiol er mwyn gwneud y swydd yma'n llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gyda'r person sy'n ddelfrydol ar gyfer y swydd benodol yma. Mae'r cymwyseddau yn disgrifio sut byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| Gwybodaeth/Cymwysterau: | |  |
|  |  | |
| Hanfodol | Dymunol |
| Ymrwymiad cadarn i ddatblygiad proffesiynol parhaus. | Cymraeg Lefel 2 i 5 (Am wybodaeth am y lefelau, darllenwch ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT). |
| Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/SgiliauCymraeg) | FfCCh/NVQ Lefel 3 mewn Iechyd a Gofal Cymdeithasol (Plant a Phobl Ifainc). |
| Ymrwymiad i ymgymryd â FfCCh Lefel 3 mewn Iechyd a Gofal Cymdeithasol (Plant a Phobl Ifainc) a'i gyflawni ymhen dwy flynedd o gofrestru gyda Gofal Cymdeithasol Cymru. | Profiad o weithio gyda Phlant a Phobl Ifainc mewn argyfwng. |
| Dealltwriaeth o Anghenion Diogelu Plant a Phobl Ifainc. |  |
| Y modd i deithio'n annibynnol yn unol â gofynion y swydd |  |

|  |  |  |
| --- | --- | --- |
| Profiad: | |  |
|  |  | |
| Hanfodol | Dymunol |
| Tystiolaeth o ofalu am blant neu bobl ifainc yn uniongyrchol | Tystiolaeth o ymrwymiad i weithio gyda phlant/pobl ifainc sy'n wynebu argyfwng |
|  |  |

|  |  |  |
| --- | --- | --- |
| Sgiliau Cymraeg | |  |
|  |  | |
| Hanfodol | Dymunol |
| Cymraeg Lefel 1  *Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma.* | Cymraeg Lefel 2  Cymraeg Lefel 3  Cymraeg Lefel 3-5.  Cymraeg Lefel 4  Cymraeg Lefel 5 |
| I gael manylion ynglŷn â'r lefelau, edrychwch ar y Canllaw Sgiliau Iaith Gymraeg ar-lein: [www.rctcbc.gov.uk/SgiliauCymraeg](http://www.rctcbc.gov.uk/SgiliauCymraeg) | |

|  |
| --- |
| Y sgiliau byddwch chi'n eu defnyddio yn y gweithle: |

|  |  |  |
| --- | --- | --- |
|  |  | |
| **Fframwaith Cymwyseddau** | **Fframwaith Cymwyseddau Gofal yn y Gymuned a Chymdeithasol** |
| **Meysydd Cymhwysedd** | **Ymddygiadau a gwerthoedd cymhwysedd** |
| **Gofalu am Les Gorau Defnyddwyr y Gwasanaeth** | **Gwrando ar farn defnyddwyr y gwasanaeth a chynnwys y sawl sy'n gysylltiedig â nhw i bennu'r ffordd orau o symud ymlaen.**  Cynorthwyo a galluogi defnyddwyr y gwasanaeth i wneud penderfyniadau. |
| **Sicrhau Canlyniadau** | Cymryd cyfrifoldeb.  **Gallu gweithio'n effeithiol o dan bwysau**  Yn hyblyg, yn gallu newid tasg/rôl/blaenoriaethau er mwyn dygymod â gorchmynion, newidiadau neu wybodaeth newydd  Arddangos medr proffesiynol ac yn cyflwyno canlyniadau o ansawdd uchel yn gyson. |
| Gweithio gyda Phartneriaid | Gweithio i oresgyn anghydfod er lles gorau defnyddwyr y gwasanaeth.  Nodi gwerth ac arbenigedd eraill o fewn yr amgylchedd ehangach  Rhoi gwybodaeth gyfredol i bartneriaid ynglŷn â'r hyn sy'n digwydd gyda defnyddwyr y gwasanaeth |
| **Gweithio gydag aelodau o garfan** | Cydnabod bod gan bob aelod o'r garfan sgiliau a phrofiadau gwahanol a defnyddiol y mae modd manteisio arnyn nhw.  **Adeiladu cydberthnasau parhaol, cadarnhaol a chefnogol yn seiliedig ar ymddiriedaeth.**  Cyfrannu at ysbryd tîm o rannu cyfrifoldebau. |
| **Ennyn Ffydd Defnyddwyr y Gwasanaeth** | Gweithio o fewn ffiniau proffesiynol clir wrth arddangos dealltwriaeth glir o'r problemau sydd gan ddefnyddwyr y gwasanaeth.  Paratoi pecynnau gofal sy'n wirioneddol yn diwallu anghenion dynodedig a chynorthwyo i'w rhoi ar waith cymaint ag sy'n bosibl  **Canolbwyntio ar yr unigolyn ac ymateb yn empathetig i les emosiynol a seicolegol yr unigolyn** |
|  | Hybu Datblygiad Proffesiynol | Cydnabod bod lle o hyd am hunanwelliant  Cymryd rhan mewn gwaith adolygu a goruchwylio rheolaidd er mwyn nodi targedau a mannau i'w datblygu. |
|  | Cyfathrebu'n Effeithiol | Gwrando o ddifrif ar farn pobl eraill ac ystyried yr hyn maen nhw'n ei ddweud mewn ffordd agored.  Cyfleu negeseuon anodd mewn ffordd sensitif.  Cyfathrebu'n glir ac yn gryno. |
|  | Cydymffurfio â gofynion iechyd a diogelwch | Rhoi mesurau ar waith sy’n lleihau risgiau i bobl eraill  Bod yn effro i'r holl weithdrefnau perthnasol o ran Iechyd a Diogelwch. |

|  |  |
| --- | --- |
| Amodau Arbennig a Gofynion Proffesiynol | |
|  |  |
| Cyfrifoldeb personol deiliaid y swydd bydd cofrestru â Gofal Cymdeithasol Cymru o'u penodi (neu ar ôl iddyn nhw gwblhau Fframwaith Sefydlu Gofal Cymdeithasol) a sicrhau eu bod nhw wedi cofrestru'n barhaus ar Ran 2 y gofrestr wedi hynny  Bod yn hyblyg ac ymateb i flaenoriaethau sy'n newid  Gofyniad i deithio'n annibynnol ledled Cyngor Bwrdeistref Sirol Rhondda Cynon Taf a'r tu allan i'r sir yn ôl yr angen. |